Diari Oficial de la Generalitat Valenciana


Sumari del DOGV 3832, del 08-09-2000 (2000/7243)

ORDRE de 4 de setembre de 2000, del conseller de Justícia i Administracions Públiques, per la qual es constitueix la Comissió Gestora de l'entitat local inframunicipal de la Barraca Aigües Vives (Alzira).
------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2000/09/04/(1)/dof/vci/html**

### Dades del document

Número de DOGV
:   3832

Data del DOGV
:   08-09-2000

Secció del DOGV
:   I. DISPOSICIONS GENERALS

Número del document
:   2000/7243


Data del document
:   04-09-2000

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * Alzira
    * entitat local
    * administració local
    * municipi
    * legislació

ORDRE de 4 de setembre de 2000, del conseller de Justícia i Administracions Públiques, per la qual es constitueix la Comissió Gestora de l'entitat local inframunicipal de la Barraca Aigües Vives (Alzira). [2000/A7243]
  
El Consell de la Generalitat Valenciana, mitjançant el Decret 12/2000, de 25 de gener, aprovà la constitució de l'entitat local d'àmbit inframunicipal de la Barraca Aigües Vives, a Alzira.
  
L'article 2 d'aquest decret estableix que «es constituirà una comissió gestora la qual regirà la nova entitat fins a les pròximes eleccions locals, segons que disposa el Decret 102/1988, de 18 de juliol, del Govern Valencià«.
  
L'article 3 del Decret 102/1988, de 18 de juliol, del Consell de la Generalitat Valenciana, pel qual es regula la constitució de comissions gestores en entitats locals d'àmbit territorial inferior al municipi, estableix: «En les entitats d'àmbit territorial inferior al municipi de nova creació serà d'aplicació el que disposa l'article 1, fins que se celebren les eleccions corresponents».
  
D'altra banda, l'article 1 del Decret susdit diu textualment en els dos primers paràgrafs: «U. En les entitats d'àmbit territorial inferior al municipi en el qual, després de la celebració de les oportunes eleccions locals parcials, no s'haguera presentat cap candidatura per a l'elecció d'alcalde pedani, el conseller d'Administració Pública, a iniciativa pròpia o a sol·licitud de la part interessada, procedirà a la constitució d'una comissió gestora integrada per tres o cinc membres, segons que el nucli de població siga inferior o superior a dos-cents cinquanta residents».
  
«En el cas que el nombre de membres de la comissió gestora, per aplicació de la regla anterior superara el terç del de regidors que integren l'ajuntament, el nombre de membres de la comissió gestora serà de tres.»
  
«Dos. La determinació del nombre de membres de la comissió gestora que correspon a cada partit, federació, coalició o agrupació d'electors serà efectuada per la junta electoral de zona i, en el cas d'haver conclòs aquesta el seu mandat, pel conseller d'Administració Pública, aplicant el procediment establit en l'article 163 de la Llei Orgànica 5/1985, de 19 de juny, de Règim Electoral General, de conformitat amb els resultats de les últimes eleccions per a l'ajuntament en la secció o seccions constitutives de l'entitat d'àmbit territorial inferior al municipi afectat.»
  
«La designació dels membres de la comissió gestora serà feta pel conseller d'Administració Pública, oïts prèviament els representants de cada partit, federació, coalició o agrupació citats».
  
En aplicació del procediment transcrit, la Junta Electoral de Zona va determinar que la composició política de l'esmentada Comissió seria la següent: 2 vocals per al Partit Socialdemòcrata Independent de la Comunitat Valenciana; 1 vocal per al Partit Popular; 1 vocal per al Partit Socialista Obrer Espanyol; 1 vocal per a Esquerra Unida del País Valencià. Concedit tràmit d'audiència a les dues formacions polítiques al·ludides, aquestes proposaren els vocals que hauran de representar-les en la Comissió.
  
Per tot el susdit, considerant complides les prescripcions contingudes en el Decret 102/1988, de 18 de juliol, del Govern Valencià, i fent ús de les facultats que em confereix l'article 1.2, d'aquesta norma,
  
ORDENE
  
Article 1
  
1. L'entitat local d'àmbit inframunicipal de la Barraca Aigües Vives serà regida per una comissió gestora integrada per cinc membres, la qual exercirà les seues funcions fins a la celebració de les pròximes eleccions locals.
  
2. Queden designats com a membres de l'esmentada Comissió Gestora els electors següents de l'entitat local inframunicipal:
  
- José Manuel Evaristo Sanz
  
- Concepción Sánchez Aparicio
  
- Jesús Almúnia Doll
  
- Miguel Pardo Castell
  
- María Dolores Montesinos Camarena
  
Article 2
  
Els vocals designats, assistits pel secretari de l'Ajuntament d'Alzira, qui actuarà com a fedatari públic, es reuniran el dia 8 de setembre de 2000, a les 20.00 hores, al Col·legi Maria d'Aigües Vives, siti al carrer Milagros Vélez número 4 de la Barraca Aigües Vives, a fi de celebrar la sessió constitutiva de la Comissió Gestora i d'elegir-ne el president, conforme al procediment establit en l'article 1.3 del Decret 102/1988, del Consell de la Generalitat Valenciana, abans esmentat.
  
En la mateixa sessió es determinarà la seu de la Comissió Gestora.
  
València, 4 de setembre de 2000
  
El conseller de Justícia i Administracions Públiques,


Còpia Permalink ELI